Legal Document

Category: 168

Text:
85. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 12 της 31 Δεκ. 1992/1 Φεβρ. 1993 (ΦΕΚ Α΄ 5) Περί προσβάσεως σε θέσεις εργασίας επί Ελληνικών Εμπορικών πλοίων, ναυτικών υπηκόων Κρατών Μελών των Ευρωπαϊκών Κοινοτήτων και αναγνωρίσεως θαλάσσιας υπηρεσίας που διανύεται από Έλληνες ναυτικούς σε πλοία που φέρουν σημαία Κράτους Μέλους των Ευρωπαϊκών Κοινοτήτων, προς απόκτηση αποδεικτικών ναυτικής ικανότητας. Με το άρθρ. 2 του Π.Δ. 315/8-22 Αυγ. 1995, (ΦΕΚ Α΄ 171), ορίστηκε ότι: Οι ρυθμίσεις του Π.Δ. 12/1993 που αφορούν υπηκόους Κρατών μελών της Ευρωπαϊκής Κοινότητας ή πλοία που φέρουν αντίστοιχη σημαία επεκτείνονται και στους υπηκόους Κρατών μελών της Ευρωπαϊκής Ζώνης Ελευθέρων Συναλλαγών, πλην Ελβετίας, και τα πλοία που φέρουν αντίστοιχη σημαία. Έχοντας υπόψη: 1.Τις διατάξεις των άρθρ. 3 παρ. 2 και 4 του Νόμ. 1338/1983 «εφαρμογή του κοινοτικού δικαίου» (Α 34), όπως αντικαταστάθηκαν και τροποποιήθηκαν αντιστοίχως με το άρθρ. 65 του Νόμ. 1892/1990 (Α 101) και τα άρθρ. 6 παρ. 4 του Νόμ. 1440/1984 (Α 70), 7 του Νόμ. 1775/1988 (Α 101) και 31 του Νόμ. 2076/1992 (Α 130). 2.Το άρθρ. 29Α του Νόμ. 1558/85 (Α 137), όπως προστέθηκε με το άρθρ. 27 του Νόμ. 2081/92 (Α 154). 3.Την υπ’ αριθ. 301/1992 γνωμοδότηση του Συμβουλίου Εμπορικού Ναυτικού. 4.Την υπ’ αριθ. Υ 1935/1992 κοινή απόφαση του Πρωθυπουργού και του Υπουργού Εθνικής Οικονομίας «Καθορισμός αρμοδιοτήτων των Υφυπουργών Εθνικής Οικονομίας (Β 726). 5.Το γεγονός ότι από το παρόν Π.Δ/γμα δεν προκαλείται δαπάνη σε βάρος του κρατικού προϋπολογισμού. 6.Τις υπ’ αριθ. 488/1992 και 534/1992 γνωμοδοτήσεις του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας και του Υφυπουργού Εθνικής Οικονομίας, αποφασίζουμε: Άρθρ.1.-Σκοπός του παρόντος Π.Δ/τος είναι να προσαρμόσει τις διατάξεις της Ελληνικής Νομοθεσίας και ειδικότερα τα άρθρ 56, 57, 87, 88 του Κώδικα Δημοσίου Ναυτικού Δικαίου (Ν.Δ. 187/73) και τις διατάξεις του Α.Ν. 187/73) και τις διατάξεις του Α.Ν. 192/36 κατά το μέρος που εμποδίζουν την πρόσβαση ναυτικών υπηκόων Κρατών Μελών των Ευρωπαϊκών Κοινοτήτων σε θέσεις εργασίας επί Ελληνικών Εμπορικών Πλοίων, καθώς και τις διατάξεις του Β.Δ. 734/68 κατά το μέρος που αφορούν την απασχόληση Ελλήνων ναυτικών σε θέσεις εργασίας επί εμπορικών πλοίων που φέρουν σημαία Κράτους – Μέλους των Ευρωπαϊκών Κοινοτήτων, «προς τις διατάξεις των άρθρ. 7 και 48 της Συνθήκης Ε.Ο.Κ., των άρθρ. 1, 2, 3 και 4 του Κανονισμού Ε.Ο.Κ., 1612/68 του Συμβουλίου (Ειδική Έκδοση 05, Τόμ. 001) και των άρθρ. 4 και 28 της Συμφωνίας για τον Ευρωπαϊκό Οικονομικό Χώρο, που αφορούν την ελεύθερη διακίνηση των εργαζομένων εντός της Κοινότητας και εντός του εδάφους των Κρατών Μελών ΕΖΕΣ, πλην Ελβετίας. Η μέσα σε « » τελευταία φράση, αντικαταστάθηκε ως άνω από το άρθρ. 3 του Π.Δ. 315/8-22 Αυγ. 1955, (ΦΕΚ Α΄ 171). Άρθρ.2.-1.Υπήκοοι Κρατών Μελών των Ευρωπαϊκών Κοινοτήτων, που έχουν τη ιδιότητα του ναυτικού σύμφωνα με τη νομοθεσία του Κράτους τους, έχουν την ίδια δυνατότητα προσβάσεως σε θέσεις εργασίας επί Ελληνικών Εμπορικών Πλοίων με εκείνη που επιφυλάσσεται από τις σχετικές διατάξεις της Ελληνικής Νομοθεσίας για τους Έλληνες ναυτικούς εξαιρουμένης της θέσεως του πλοιάρχου και του νομίμου αναπληρωτή του. 2.Προς τον σκοπό αυτό, όπου στην ισχύουσα νομοθεσία που ρυθμίζει την εργασία επί Ελληνικών Εμπορικών πλοίων αναφέρονται οι όροι «Έλληνες ναυτικοί», ή «ημεδαποί» ή άλλος όρος που υποδηλώνει πρόσωπο Ελληνικής ιθαγενείας, νοούνται και οι υπήκοοι των Κρατών Μελών των Ευρωπαϊκών Κοινοτήτων που έχουν την ιδιότητα του ναυτικού σύμφωνα με την νομοθεσία του Κράτους καταγωγής ή προελεύσεως τους. (Αντί για τη σελ. 486,445) Σελ. 486,445(α) Τεύχος 1280-Σελ. 27 19.Ε.γ.84-85 Διπλώματα και άδειες ναυτικής ικανότητας 19.Ε.γ.84-85 Διπλώματα και άδειες ναυτικής ικανότητας Διπλώματα και άδειες ναυτικής ικανότητας 19.Ε.γ.84-85 Άρθρ.3.-Θαλάσσια υπηρεσία, που διανύεται από Έλληνες ναυτικούς υπό την ιδιότητα μέλους του πληρώματος σε Εμπορικά θαλασσοπλοούντα εν ενεργεία πλοία που φέρουν σημαία Κράτους Μέλους των Ευρωπαϊκών Κοινοτήτων, λαμβάνεται υπόψη προς απόκτηση αποδεικτικών ναυτικής ικανότητας με τις ίδιες προϋποθέσεις και περιορισμούς που ισχύουν από την κειμένη νομοθεσία για τα υπό ελληνική σημαία πλοία. Άρθρ.4.-Η ισχύς του παρόντος αρχίζει από την δημοσίευσή του στην Εφημερίδα της Κυβερνήσεως. Σελ. 486,446(α) Τεύχος 1280-Σελ. 28 19.Ε.γ.85 Διπλώματα και άδειες ναυτικής ικανότητας